In die jongste aflewering van 3 Minute, 3 Sake bespreek Gerhard van Onselen van Sakeliga die bankvereniging van Suid-Afrika (BASA) se kommentaar op die stimulus vir kleinsakeondernemings, die Minerale Raad se oorsig oor die mynboubedryf en ondersoek na hoër pryse vir knoffel en gemmer.
Die Buro vir Ekonomiese Ondersoek (BER) benadruk die standpunte van die Minerale Raad. Dié raad het sy jaarlikse oorsig van die stand van die plaaslike mynbedryf uitgereik terwyl die Mynbou-indaba aanlyn uit Kaapstad aangebied is.